תקנות בריאות העם (אמות מידה לחלוקת סכום נוסף) (מניעת ירידה תפקודית אצל זקנים במהלך אשפוז בשנים 2023-2025)

{{ח:התחלה}}
{{ח:כותרת|תקנות בריאות העם (אמות מידה לחלוקת סכום נוסף) (מניעת ירידה תפקודית אצל זקנים במהלך אשפוז בשנים 2023–2025), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 1062|תקנות בריאות העם (אמות מידה לחלוקת סכום נוסף) (מניעת ירידה תפקודית אצל זקנים במהלך אשפוז בשנים 2023–2025)|https://olaw.org.il/takanot/takanot-11023.pdf}}, {{ח:תיבה|3340|תיקון|https://olaw.org.il/takanot/takanot-11423.pdf}}; {{ח:תיבה|תשפ״ה, 634|תיקון|https://olaw.org.il/takanot/takanot-11636.pdf}}, {{ח:תיבה|2226|תיקון מס׳ 2|https://olaw.org.il/takanot/takanot-11972.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|פקודת בריאות העם#סעיף 33|סעיף 33}} {{ח:חיצוני|פקודת בריאות העם|לפקודת בריאות העם, 1940}} (להלן – הפקודה), שנטלתי לעצמי לפי {{ח:חיצוני|חוק-יסוד: הממשלה#סעיף 34|סעיף 34 לחוק־יסוד: הממשלה}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ד}}
{{ח:תת|(א)}} בתקנות אלה –
{{ח:תת|סוג=הגדרה}} ”ייעוץ גריאטרי“ – ייעוץ קליני למטופל שאושפז, שמבצע רופא גריאטר או אחות מומחית קלינית בסיעוד גריאטרי, בתוך 48 שעות מעת זימון הרופא או האחות;
{{ח:תת|סוג=הגדרה}} ”יעד 1 – הליכה“ – השתתפות של 50% ממספר המאושפזים בגיל 65 ומעלה במחלקות בית החולים המשתתפות בתוכנית לשימור ניידות;
{{ח:תת|סוג=הגדרה}} ”יעד 2 – שימור רמת ניידות“ – העדר ירידה בפרמטר הניידות אצל 50% ממספר הזקנים בגיל 65 ומעלה שאושפזו במחלקות הפנימיות, למעט מחלקות גריאטריות, ובמחלקות הכירורגיות למעט מחלקות אורתופדיות, בין זמן הקבלה לאשפוז לזמן השחרור לפחות;
{{ח:תת|סוג=הגדרה}} ”יעד 3 – סיקור דיליריום וטיפול בו“ – ביצוע סיקור דיליריום אצל 25% מהזקנים בגיל 75 ומעלה בזמן האשפוז בבית החולים לפחות;
{{ח:תת|סוג=הגדרה}} ”יעד 4 – ייעוץ גריאטרי“ – ביצוע ייעוץ גריאטרי אצל 25% מהזקנים בגיל 75 ומעלה במהלך האשפוז;
{{ח:תת|סוג=הגדרה}} ”מספר מיטות אשפוז מתוקננות“ – כהגדרתן {{ח:חיצוני|תקנות התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים)|בתקנות ההתחשבנות}}, ולעניין בית חולים בפריפריה גאוגרפית – מכפלת מספר המיטות כאמור ב־1.2, ולעניין בית חולים המעסיק שני אנשי צוות, שני רופאים או רופא ואחות, בעלי מומחיות בגריאטרייה לפחות – גם מכפלת מספר המיטות כאמור ב־1.1;
{{ח:תת|סוג=הגדרה}} ”מערך מדידה ממוחשב“ – מערך מדידה שיאפשר איתור ודיווח מתוך מערכת המחשוב של בית החולים של הנתונים האלה:
{{ח:תתתת|(1)}} מספר המאושפזים בגיל 65 ומעלה שהתאשפזו בבית החולים;
{{ח:תתתת|(2)}} מספר המאושפזים בגיל 65 ומעלה שהתאשפזו במחלקות הפנימיות, למעט מחלקות גריאטריות, ובמחלקות הכירורגיות למעט מחלקות אורתופדיות;
{{ח:תתתת|(3)}} מספר המאושפזים בגיל 65 ומעלה שהתאשפזו במחלקות שבהן הופעלה תוכנית לשימור ניידות;
{{ח:תתתת|(4)}} לגבי כל מטופל שאושפז בגיל 65 ומעלה, כל הנתונים האלה, בלא ציון שם המטופל או מספר הזהות שלו:
{{ח:תתתתת|(א)}} האם השתתף בתוכנית לשימור ניידות; מין וגיל;
{{ח:תתתתת|(ב)}} פרמטר הניידות כפי שנמדד בעת הקבלה לאשפוז;
{{ח:תתתתת|(ג)}} פרמטר הניידות כפי שדיווחו המטופל או משפחתו, טרם המצב הרפואי שהוביל לאשפוז;
{{ח:תתתתת|(ד)}} פרמטר הניידות כפי שנמדד בעת השחרור הסיעודי;
{{ח:תתתת|(5)}} לגבי כל מטופל שאושפז בגיל 75 ומעלה, כל הנתונים האלה, בלא ציון שם המטופל או מספר הזהות שלו:
{{ח:תתתתת|(א)}} האם עבר סיקור דיליריום;
{{ח:תתתתת|(ב)}} פרמטר הניידות כפי שנמדד בעת הקבלה לאשפוז;
{{ח:תתתתת|(ג)}} האם עבר ייעוץ גריאטרי של רופא גריאטר בזמן האשפוז;
{{ח:תתתתת|(ד)}} האם עבר ייעוץ גריאטרי של אחות מומחית בגריאטריה בזמן האשפוז;
{{ח:תת|סוג=הגדרה}} ”תוכנית לאיתור דיליריום וטיפול בו באשפוז“ – תוכנית לאיתור דיליריום באמצעות כלי מתוקף אצל מאושפזים בני 75 ומעלה ולטיפול במאושפזים שאותר אצלם דיליריום, שהוגשה לאגף הרפואה במשרד הבריאות ושמשרד הבריאות אישר, והכוללת את כל אלה:
{{ח:תתתת|(1)}} שלבי הפעולה ולוחות הזמנים להטמעת התוכנית;
{{ח:תתתת|(2)}} המחלקות שנבחרו לביצוע התוכנית והנימוקים לכך;
{{ח:תתתת|(3)}} שמות חברי הצוות המוביל את התוכנית ותפקידיהם, ובכלל זה הגורם המקצועי שישמש כאיש הקשר מול משרד הבריאות; אחד מחברי הצוות יהיה רופא מומחה בגריאטרייה;
{{ח:תתתת|(4)}} אישור הנהלת בית החולים לביצוע התוכנית ולהערכתה; הערכה כאמור יכול שתיעשה גם באמצעות גורם מחקרי מטעם הנהלת בית החולים;
{{ח:תת|סוג=הגדרה}} ”תוכנית לשימור ניידות“ – תוכנית שתבוצע אצל מאושפזים במחלקות הפנימיות, למעט מחלקות גריאטריות, ובמחלקות הכירורגיות למעט מחלקות אורתופדיות בבית החולים שמטרתה שימור פרמטר הניידות אצל מאושפזים בגיל 65 ומעלה, שהוגשה לחטיבת הרפואה במשרד הבריאות ושמשרד הבריאות אישר, וכוללת את כל אלה:
{{ח:תתתת|(1)}} הערכת פרמטר הניידות בקבלה לאשפוז ובעת השחרור;
{{ח:תתתת|(2)}} מתן ”מרשם הליכה“ פרטני למטופל בעת הקבלה לאשפוז, הכולל הליכה של המטופל פעמיים ביום לפחות לפי יכולותיו;
{{ח:תתתת|(3)}} פירוט ההיערכות המחלקתית להתאמת המרחב הפיזי ותשתיות המחלקה לביצוע התוכנית, לרבות באמצעות הכשרת צוות ייעודי;
{{ח:תתתת|(4)}} שלבי הפעולה ולוחות הזמנים להטמעת התוכנית;
{{ח:תתתת|(5)}} המחלקות שנבחרו לביצוע התוכנית והנימוקים לכך;
{{ח:תתתת|(6)}} פירוט כוח האדם שהוגדר ככוח אדם ייעודי לביצוע התוכנית;
{{ח:תתתת|(7)}} שמות ותפקידי חברי הצוות המוביל את התוכנית, ובכלל זה הגורם המקצועי שישמש כאיש הקשר מול משרד הבריאות;
{{ח:תתתת|(8)}} אישור הנהלת בית החולים לביצוע התוכנית ולהערכתה; הערכה כאמור יכול שתיעשה גם באמצעות גורם מחקרי מטעם הנהלת בית החולים;
{{ח:תת|סוג=הגדרה}} ”תקופת המדידה“ – התקופה שבין יום כ״ח באלול התשפ״ה (1 באוקטובר 2024) ועד יום ד׳ בתמוז התשפ״ה (30 ביוני 2025);
{{ח:תת|סוג=הגדרה}} ”תקנות אמות מידה לחלוקה“ – {{ח:חיצוני|תקנות בריאות העם (אמות מידה לחלוקת סכום נוסף)|תקנות בריאות העם (אמות מידה לחלוקת סכום נוסף), התשפ״ג–2022}}.
{{ח:תת|(ב)}} שאר המונחים משמעותם כמשמעות הנודעת להם {{ח:חיצוני|תקנות בריאות העם (אמות מידה לחלוקת סכום נוסף)#פרק א|בפרק א׳ לתקנות אמות מידה לחלוקה}}, אם אין כוונה אחרת משתמעת.

{{ח:סעיף|2|תחולה}}
{{ח:ת}} {{ח:חיצוני|תקנות בריאות העם (אמות מידה לחלוקת סכום נוסף)#פרק א|פרק א׳ לתקנות אמות מידה לחלוקה}} יחול על חלוקת סכום נוסף לפי תקנות אלה.

{{ח:סעיף|3|תנאי סף|תיקון: תשפ״ה}}
{{ח:ת}} סכום נוסף לפי תקנות אלה יחולק לבית חולים שמשתף פעולה עם הבקרות שעורך, מזמן לזמן, משרד הבריאות על הנתונים המועברים במסגרת מערך המדידה הממוחשב.

{{ח:סעיף|4|משקל יחסי וסכום תקצוב מרבי}}
{{ח:ת}} לצורך תקצוב לפי תקנות אלה יחושב לכל בית חולים משקל יחסי וסכום תקצוב מרבי, לפי החישוב הזה:
{{ח:תת|(1)}} לכל בית חולים יחושב החלק של מספר מיטות האשפוז המתוקננות בבית החולים, מתוך מספר מיטות האשפוז המתוקננות של כל בתי החולים, התוצאה המתקבלת תהיה משקלו היחסי של כל בית חולים;
{{ח:תת|(2)}} סכום התקצוב המרבי לכל בית חולים, יהיה סך כל התקצוב הנוסף בכל תחום תקצוב, כשהוא מוכפל במשקל היחסי של בית החולים, או 180,000 שקלים חדשים, לפי הגבוה שבהם.

{{ח:סעיף|5|סכום תקצוב נוסף בעד מניעת ירידה תפקודית אצל זקנים במהלך אשפוז|תיקון: תשפ״ה, תשפ״ה־2}}
{{ח:ת}} סכום תקצוב נוסף יחולק לבית חולים בעד ביצוע פעילות למניעת ירידה תפקודית אצל זקנים במהלך האשפוז; פעילות כאמור כוללת את כל אלה:
{{ח:תת|(1)}} הגשת כתב התחייבות חתום ביד מנהל בית החולים או סגנו להגשת תוכנית לשימור ניידות או תוכנית לאיתור דיליריום לחטיבת הרפואה במשרד הבריאות, שבו יצוינו פרטי הצוות שיוביל את התוכנית שיכלול גם חבר הנהלה מטעם בית החולים;
{{ח:תת|(2)}} הגשת כתב התחייבות חתום ביד מנהל בית החולים או סגנו, להקמת מערך מדידה ממוחשב בבית החולים, שיחל לפעול לא יאוחר מיום כ״ב באדר ב׳ התשפ״ד (1 באפריל 2024);
{{ח:תת|(3)}} הגשת תוכנית לשימור ניידות או תוכנית לאיתור דיליריום וטיפול בו לאישור חטיבת הרפואה במשרד הבריאות לפי כתב ההתחייבות, וכן הטמעה וביצוע של התוכניות והקמת מערך המדידה הממוחשב לפי כתב ההתחייבות;
{{ח:תת|(4)}} עמידה ביעדים בתקופת המדידה, לפי הפירוט הזה:
{{ח:תתת|(א)}} 25% מסכום התקצוב הנוסף לחלק זה יחולק לבתי החולים בעד עמידה ביעד 1 – הליכה; סכום התקצוב הנוסף לכל אחד מבתי החולים יהיה סכום התקצוב המרבי בעד עמידה מלאה ביעד ושיעור יחסי מסכום זה, שלא יעלה על 90% מהסכום, בעד עמידה חלקית ביעד;
{{ח:תתת|(ב)}} 25% מסכום התקצוב הנוסף לחלק זה, יחולק לבתי החולים בעד עמידה ביעד 2 – שימור רמת ניידות; סכום התקצוב הנוסף לכל אחד מבתי החולים יהיה סכום התקצוב המרבי בעד עמידה מלאה ביעד ושיעור יחסי מסכום זה, שלא יעלה על 90% מהסכום, בעד עמידה חלקית ביעד;
{{ח:תתת|(ג)}} 25% מסכום התקצוב הנוסף לחלק זה, יחולק לבתי החולים בעד עמידה ביעד 3 – סיקור דיליריום וטיפול בו; סכום התקצוב הנוסף לכל אחד מבתי החולים יהיה סכום התקצוב המרבי בעד עמידה מלאה ביעד ושיעור יחסי מסכום זה, שלא יעלה על 90% מהסכום, בעד עמידה חלקית ביעד;
{{ח:תתת|(ד)}} 25% מסכום התקצוב הנוסף לחלק זה, יחולק לבתי החולים בעד עמידה ביעד 4 – ייעוץ גריאטרי; סכום התקצוב הנוסף לכל אחד מבתי החולים יהיה סכום התקצוב המרבי בעד עמידה מלאה ביעד ושיעור יחסי מסכום זה, שלא יעלה על 90% מהסכום, בעד עמידה חלקית ביעד;
{{ח:תת|(5)}} השתתפות של חברי הצוות המובילים את ביצוע התוכניות לפי תקנות אלה בתוכניות ההכשרה למניעת הידרדרות תפקודית באשפוז המופעלות במסגרת התוכנית.

{{ח:סעיף|6|תחילה}}
{{ח:ת}} תחילתן של תקנות אלה ביום ח׳ בטבת התשפ״ג (1 בינואר 2023).

{{ח:סעיף|7|הוראת שעה|תיקון: תשפ״ה, תשפ״ה־2}}
{{ח:תת|(א)}} בתקופה שמיום ח׳ בטבת התשפ״ג (1 בינואר 2023) עד יום י״ט בטבת התשפ״ד (31 בדצמבר 2023), יראו כאילו {{ח:הערה|- הנוסח שולב כהוראת שעה בשנת 2023.}}
{{ח:תת|(ב)}} בתקופה שמיום כ׳ בטבת התשפ״ד (1 בינואר 2024) עד יום ל׳ בכסלו התשפ״ה (31 בדצמבר 2024), יראו כאילו {{ח:הערה|- הנוסח שולב כהוראת שעה בשנת 2024.}}
{{ח:תת|(ג)}} בתקופה שמיום א׳ בטבת התשפ״ה (1 בינואר 2025) עד יום י״א בטבת התשפ״ו (31 בדצמבר 2025), יראו כאילו {{ח:הערה|- הנוסח שולב כהוראת שעה בשנת 2025.}}

{{ח:חתימות|י״ד בטבת התשפ״ד (26 בדצמבר 2023)}}
* '''אוריאל בוסו'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]